**נואה ליילס** (באנגלית: **Noah Lyles**; נולד ב-18 ביולי 1997) הוא אתלט אמריקאי, זוכה מדליית ארד אולימפית (טוקיו 2020), 3 פעמים ברציפות אלוף העולם (דוחה 2019, יוג'ין 2022 ובודפשט 2023), שיאן ארצות הברית, 6 שנים ברציפות ראשון בעולם (2018–2023) ומדורג שלישי בהיסטוריה בריצת 200 מטר. אלוף העולם (בודפשט 2023 בריצת 100 מטר. נוסף לכך הוא שיאן העולם בריצת 300 מטר באולם. ב-2023 נבחר לאתלט השנה בעולם.

ביוגרפיה
--------

ליילס גדל בפלורידה. בנם של הורים אתלטים מצטיינים. אביו, קווין לילס, אלוף עולם בריצת שליחים 4x400 מטר (גטבורג 1995) לאחר שהשתתף בריצה בשלב המוקדמות (2:58.23 דקות, התוצאה השנייה בטיבה באליפות) ואלוף האוניברסיאדה בריצת שליחים 4x400 מטר (באפלו 1993). אחיו הצעיר ממנו בשנה, ג'וזפוס, אף הוא אתלט מצטיין המתחרה בריצת 200 מטר ובריצת 400 מטר. בגיל 12 החל להתאמן באתלטיקה עם אחיו והצטיין בעיקר בקפיצה לגובה בטרם עבר להתמקד בריצות קצרות. ב-2014 זכה במדליית זהב בריצת 200 מטר באולימפיאדת הנוער נאנג'ינג.

### 2016

ביולי, ליילס השתתף במבחנים האמריקאים לקראת אולימפיאדת ריו, יחד עם מייקל נורמן, שניהם רק תלמידי תיכון. שניהם העפילו לגמר ריצת 200 מטר, שם ליילס סיים רביעי בתוצאה של 20.09 שניות, שיא לגילאי תיכון בארצות הברית. בהמשך החודש זכה במדליית זהב בריצת 100 מטר ובמדליית זהב בריצת שליחים 4x100 מטר באליפות העולם באתלטיקה לנוער שהתקיימה בבידגושץ' שבפולין.

### 2017

במרץ זכה באליפות ארצות הברית באולם בריצת 300 מטר, לאחר שקבע שיא עולם חדש של 31.87 שניות ושיפר בכך את שיאו של וולאס ספירמון מ-2006 במאית שנייה. חודש לאחר מכן, באליפות העולם בריצות שליחים, עזר לנבחרת ארצות הברית לזכות במדליית כסף בריצת 4X200 בתוצאה של 1:19.88 דקות, לפני נבחרת ג'מייקה ואחרי נבחרת קנדה. 

במאי זכה בתחרות ליגת היהלום בשאנגחאי בריצת 200 מטר בשיא אישי חדש של 19.90 שניות. בגמר ליגת היהלום שנערך בבריסל, זכה במדליית הזהב בריצת 200 מטר, בתוצאה של 20.00 שניות, מאית שנייה לפני בן ארצו אמיר ווב, ושתי מאיות לפני רמיל גולייב הטורקי.

### 2018

במאי סיים ליילס במקום הראשון בתחרות ליגת היהלום בדוחא בריצת 200 מטר בשיא אישי חדש של 19.83 שניות ובהמשך החודש סיים במקום הראשון גם בתחרות ליגת היהלום ביוג'ין ושיפר את שיאו ל-19.69 שניות.

ביוני זכה באליפות ארצות הברית בריצת 100 מטר בשיא אישי חדש של 9.88 שניות. חודש לאחר מכן, בתחרות ליגת היהלום בלוזאן, סיים במקום הראשון בריצת 200 מטר לאחר שקבע תוצאה של 19.69 שניות, והשווה את שיאו האישי. באותו חודש, בתחרות ליגת היהלום במונקו סיים שוב במקום הראשון בריצת 200 מטר בשיא אישי חדש של 19.65 שניות.

בגמר ליגת היהלום שנערך בציריך, זכה במדליית הזהב בריצת 200 מטר בתוצאה של 19.67 שניות, לפני רמיל גולייב, וג'רים ריצ'רדס מטרינידד וטובאגו, ובכך השלים עונה שבמהלכה ניצח בכל תחרות בליגת היהלום בריצת 200 מטר.

### 2019

בחודש מאי, בריצת 100 מטר בתחרות ליגת היהלום בשנגחאי, עקף ליילס את בן ארצו כריסטיאן קולמן על קו הסיום, וניצח בשיא אישי חדש של 9.86 שניות, תוצאה זהה לזו של קולמן. חודש לאחר מכן, בתחרות ליגת היהלום ברומא, סיים במקום השני בריצת 200 מטר בתוצאה של 19.72 שניות, שתי מאיות השנייה מהמנצח, בן ארצו מייקל נורמן. בתחרות ליגת היהלום בלוזאן שנערכה בחודש יולי ליילס ניצח בריצת 200 מטר בשיא אישי חדש של 19.50 שניות, ושבר את שיא התחרות הקודם בו החזיק יוסיין בולט ב-8 מאיות השנייה. תוצאה זו של ליילס מדרגת אותו במקום הרביעי בהיסטוריה בריצת 200 מטר.

שבוע לאחר מכן בליגת היהלום במונקו, סיים שני בריצת 100 מטר בתוצאה של 9.92 שניות. חודש לאחר מכן, שבר ליילס את שיא התחרות בריצת 200 מטר בליגת היהלום בפריז, שהיה שייך גם כן ליוסיין בולט, לאחר שקבע תוצאה של 19.65 שניות. בגמר סבב ליגת היהלום שנערך בציריך, ניצח בריצת 100 מטר, אל מול רוח פנים, בתוצאה של 9.98 שניות, וזכה בגביע היהלום. הוא סיים לפני שיה ז'נייה הסיני (10.04 שניות) ויוהאן בלייק הג'מייקני (10.07 שניות).

#### אלוף עולם

באליפות העולם שנערכה בדוחה בתחילת אוקטובר אותה שנה הוא זכה במדליית זהב בריצת 200 מטר בתוצאה של 19.83 שניות, לפני אנדרה דה גראס מקנדה (19.95 שניות) ואלכס קיניונס מאקוודור (19.98 שניות). בריצת שליחים 4X100 מטר זכה עם נבחרת ארצות הברית שכללה גם את כריסטיאן קולמן, ג'סטין גטלין ומייק רוג'רס במדליית זהב בשיא ארצות הברית של 37.10 שניות.

### 2021

#### מדליית ארד אולימפית

באולימפיאדת טוקיו (2020) זכה ליילס במדליית ארד בריצת 200 מטר בתוצאה של 19.74 שניות, אחרי אנדרה דה גראס שקבע שיא לאומי חדש של 19.62 שניות ובן ארצו קני בדנרק שקבע שיא אישי חדש של 19.68 שניות.

בתחרות שנערכה ביוג'ין ב-21 באוגוסט קבע בריצת 200 מטר את תוצאת השנה בעולם של 19.52 שניות.

### 2022

באליפות העולם שנערכה ביוג'ין, אורגון, ארצות הברית ביולי זכה בפעם השנייה ברציפות במדליית זהב בריצת 200 מטר בשיא לאומי חדש של 19.31 שניות, לפני חבריו לנבחרת קני בדנרק (19.77 שניות) ואריון נייטון (19.80 שניות).

### 2023

#### כוכב אליפות העולם

באליפות העולם שנערכה בבודפשט, הונגריה, באוגוסט הוא זכה בשלוש מדליות זהב, בריצת 100 מטר בשיא אישי חדש של 9.83 שניות, לפני לטסיל טבוגו מבוטסואנה (9.88 שניות) וז'ארנל יוז מהממלכה המאוחדת (9.88 שניות), בפעם השלישית ברציפות בריצת 200 מטר בתוצאה של 19.52 שניות, לפני אריון נייטון מארצות הברית (19.75 שניות) ולטסיל טבוגו (19.81 שניות) ובריצת שליחים 4x100 מטר ביחד עם כריסטיאן קולמן, פרד קרלי וברנדון קרנס בתוצאת השנה בעולם 37.38 שניות, לפני איטליה (37.62 שניות) וג'מייקה (37.76 שניות). על הישגיו נבחר לאתלט השנה בעולם.

### 2024

באליפות העולם באולם שנערכה בגלאזגו, הממלכה המאוחדת במרץ 2024 זכה במדליית כסף בריצת 60 מטר בתוצאה של 6.44 שניות, אחרי כריסטיאן קולמן (6.41 שניות) ולפני אקים בלייק מג'מייקה (6.46 שניות).

שיאים אישיים
------------

### אצטדיון

* ריצת 100 מטר: 9.83 שניות (2023)
* ריצת 200 מטר: 19.31 שניות (2022), שיא ארצות הברית

### אולם

* ריצת 60 מטר: 6.43 שניות (2024)
* ריצת 300 מטר: 31.87 שניות (2017), **שיא עולם**

קישורים חיצוניים
----------------

ויקישיתוף מדיה וקבצים בנושא **נואה ליילס** בוויקישיתוף
* נואה ליילס, ברשת החברתית פייסבוק
* נואה ליילס, ברשת החברתית אקס (טוויטר)
* נואה ליילס, ברשת החברתית אינסטגרם
* נואה ליילס, באתר olympedia.org
* נואה ליילס, באתר התאחדות האתלטיקה הבין-לאומית
* נואה ליילס, באתר ליגת היהלום
* נואה ליילס, באתר Track and Field (גברים)

הערות שוליים
------------

1. ↑  Noah Lyles Breaks High school National Record at Olympic Trials, אתר flotrack.org, ‏10 ביולי 2016
2. ↑  Noah Lyles breaks Usain Bolt's meeting record over 200m in Lausanne, באתר יוטיוב.

| זוכי פרס אתלט השנה בעולם |
| --- |
| 

|  |
| --- |
| 1988: קרל לואיס ארצות הבריתארצות הברית • 1989: רוג'ר קינגדום ארצות הבריתארצות הברית • 1990: סטיב באקלי בריטניהבריטניה • 1991: קרל לואיס ארצות הבריתארצות הברית • 1992: קווין יאנג ארצות הבריתארצות הברית • 1993: קולין ג'קסון בריטניהבריטניה • 1994: נור א-דין מורסלי אלג'יריהאלג'יריה • 1995: ג'ונתן אדוארדס בריטניהבריטניה • 1996: מייקל ג'ונסון ארצות הבריתארצות הברית • 1997:וילסון קיפקטר דנמרקדנמרק • 1998: היילה גבריסלאסי אתיופיהאתיופיה • 1999: מייקל ג'ונסון ארצות הבריתארצות הברית • 2000: יאן ז'לזני צ'כיהצ'כיה • 2001: הישאם אל גרוז' מרוקומרוקו • 2002: הישאם אל גרוז' מרוקומרוקו • 2003: הישאם אל גרוז' מרוקומרוקו • 2004: קנניסה בקלה אתיופיהאתיופיה • 2005: קנניסה בקלה אתיופיהאתיופיה • 2006: אסאפה פאוול ג'מייקהג'מייקה • 2007: טייסון גיי ארצות הבריתארצות הברית • 2008: יוסיין בולט ג'מייקהג'מייקה • 2009: יוסיין בולט ג'מייקהג'מייקה • 2010: דייוויד רודישה קניהקניה • 2011: יוסיין בולט ג'מייקהג'מייקה • 2012: יוסיין בולט ג'מייקהג'מייקה • 2013: יוסיין בולט ג'מייקהג'מייקה • 2014: רנו לאבילני צרפתצרפת • 2015: אשטון איטון ארצות הבריתארצות הברית • 2016: יוסיין בולט ג'מייקהג'מייקה • 2017: מועתז עיסא ברשם קטר (מדינה)קטר (מדינה) • 2018: אליוד קיפצ'וגה קניהקניה • 2019: אליוד קיפצ'וגה קניהקניה • 2020: ארמנד דופלנטיס שוודיהשוודיה • 2021: קרסטן ורהולם נורווגיהנורווגיה • 2022: ארמנד דופלנטיס שוודיהשוודיה • 2023: ארמנד דופלנטיס שוודיהשוודיה, נואה ליילס ארצות הבריתארצות הברית, קלווין קיפטום קניהקניה |

 |

| אלופי עולם באתלטיקה – ריצת 100 מטר (גברים) |
| --- |
| 

|  |  |
| --- | --- |
| 1983: קרל לואיס ארצות הבריתארצות הברית • 1987: קרל לואיס ארצות הבריתארצות הברית • 1991: קרל לואיס ארצות הבריתארצות הברית • 1993: לינפורד כריסטי בריטניהבריטניה • 1995: דונובן ביילי קנדהקנדה • 1997: מוריס גרין ארצות הבריתארצות הברית • 1999: מוריס גרין ארצות הבריתארצות הברית • 2001: מוריס גרין ארצות הבריתארצות הברית • 2003: קים קולינס סנט קיטס ונוויססנט קיטס ונוויס • 2005: ג'סטין גטלין ארצות הבריתארצות הברית • 2007: טייסון גיי ארצות הבריתארצות הברית • 2009: יוסיין בולט ג'מייקהג'מייקה • 2011: יוהאן בלייק ג'מייקהג'מייקה • 2013: יוסיין בולט ג'מייקהג'מייקה • 2015: יוסיין בולט ג'מייקהג'מייקה • 2017: ג'סטין גטלין ארצות הבריתארצות הברית • 2019: כריסטיאן קולמן ארצות הבריתארצות הברית • 2022: פרד קרלי ארצות הבריתארצות הברית • 2023: נואה ליילס ארצות הבריתארצות הברית |  |

 |

| אלופי עולם באתלטיקה – ריצת 200 מטר (גברים) |
| --- |
| 

|  |  |
| --- | --- |
| 1983: קלווין סמית ארצות הבריתארצות הברית • 1987: קלווין סמית ארצות הבריתארצות הברית • 1991: מייקל ג'ונסון ארצות הבריתארצות הברית • 1993: פרנקי פרדריקס נמיביהנמיביה • 1995: מייקל ג'ונסון ארצות הבריתארצות הברית • 1997: אטו בולדון טרינידד וטובגוטרינידד וטובגו • 1999: מוריס גרין ארצות הבריתארצות הברית • 2001: קונסטנטינוס קדריס יווןיוון • 2003: ג'ון קפל ארצות הבריתארצות הברית • 2005: ג'סטין גטלין ארצות הבריתארצות הברית • 2007: טייסון גיי ארצות הבריתארצות הברית • 2009: יוסיין בולט ג'מייקהג'מייקה • 2011: יוסיין בולט ג'מייקהג'מייקה • 2013: יוסיין בולט ג'מייקהג'מייקה • 2015: יוסיין בולט ג'מייקהג'מייקה • 2017: רמיל גולייב טורקיהטורקיה • 2019: נואה ליילס ארצות הבריתארצות הברית • 2022: נואה ליילס ארצות הבריתארצות הברית • 2023: נואה ליילס ארצות הבריתארצות הברית |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14536762

 |